CELEX: 62021TN0401
Language: el
Date: 2021-07-07 00:00:00
Title: Υπόθεση T-401/21: Προσφυγή-αγωγή της 7ης Ιουλίου 2021 — KN κατά Κοινοβουλίου

23.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/37
            
         
      Προσφυγή-αγωγή της 7ης Ιουλίου 2021 — KN κατά Κοινοβουλίου
      (Υπόθεση T-401/21)
      (2021/C 338/47)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: KN (εκπρόσωποι: M. Casado García-Hirschfeld και M. Aboudi, δικηγόροι)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή·
               
            
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να διατάξει την ικανοποίηση της ηθικής βλάβης η οποία εκτιμάται ex aequo bono σε 100 000 ευρώ·
               
            
                  —
               
               
                  να καταδικάσει το καθού-εναγόμενο στο σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής κατά της αποφάσεως του Ευρωπαϊκού Κοινοβουλίου της 28ης Απριλίου 2021 σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2019, τμήμα VI — Ευρωπαϊκή Οικονομική και Κοινωνική Επιτροπή [2020/2145(DEC)] και κατά του ψηφίσματος του Ευρωπαϊκού Κοινοβουλίου της 29ης Απριλίου 2021 που περιέχει τις παρατηρήσεις που αποτελούν αναπόσπαστο μέρος της προμνησθείσας αποφάσεως, ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 16, παράγραφος 1, ΣΛΕΕ, των άρθρων 1 και 8 του Χάρτη Θεμελιωδών Δικαιωμάτων της Ευρωπαϊκής Ένωσης, των άρθρων 4 και 5 του κανονισμού 2018/1725 (1), παραβίαση της αρχής του απορρήτου των πειθαρχικών διαδικασιών και των πληροφοριών δικαστικού χαρακτήρα, καθώς και παράβαση του άρθρου 10 του κανονισμού 883/2013 (2).
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος στο τεκμήριο αθωότητας και παραβίαση της αρχής της χρηστής διοικήσεως και της αρχής της αναλογικότητας.
               
            
         (1)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ 2018, L 295, σ. 39).
      
         (2)  Κανονισμός (ΕΕ, Ευρατόμ) 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ 2013, L 248, σ. 1).